О б р а з л о ж е њ е

 Одлуком о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2022 .години уређује се начин и обезбеђује финансирање градских општина.

Статутом Града Ниша („Службени лист Града Ниша“, бр. 88/2008, 143/2016 и 18/2019) дефинисани су послови односно надлежности градских општина и прописано је да градским општинама за обављање послова Града припадају средства у складу са посебном одлуком Града.

Припадајућа средства односно приходи буџета Града Ниша утврђени су чланом 5. Закона о финансирању локалне самоуправе („Службени гласник Републике Србије“, број 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. Закон, 86/2019-усклађени дин. Изн.,126/2020-усклађени дин. изн., 99/2021-усклађени дин.изн. и 111/2021-др. закон) и обезбеђују се из изворних и уступљених прихода, трансфера, примања по основу задуживања и других прихода и примања утврђених законом.

Приходи од комуналне таксе за коришћење простора на јавним површинама или испред пословног простора у пословне сврхе, осим ради продаје штампе, књига и других публикација, производа старих и уметничких заната и домаће радиности, комуналне таксе за коришћење слободних површина за кампове, постављање шатора или друге облике привременог коришћења и комуналне таксе за заузеће јавне површине грађевинским материјалом, а који у целини припадају градским општинама, више се не утврђују, али постоје таксене обавезе које су утврђене у претходном периоду а нису наплаћене. Њиховим увођењем у Одлуку добија се правни основ за правилно распоређивање средстава.

 Овом одлуком се врши расподела прихода Града Ниша између буџета града и буџета градских општина са циљем остваривања њихових законских и статутарних надлежности.

Градским општинама су обезбеђена и додатна средства уступањем дела прихода града од:пореза на зараде 4,50%, пореза на имовину 7,50% и пореза на друге приходе 3,00%.

 Чланом 6. ове одлуке утврђено је да ће градским општинама поред уступљених прихода града и сопствених прихода, припасти и трансферна средства из буџета Града Ниша у износу од 210.000.000 динара и то: ГО Пантелеј 50.000.000 динара, ГО Црвени Крст 40.000.000 динара, ГО Палилула 46.000.000 динара, ГО Медијана 35.000.000 динара и ГО Нишка Бања 39.000.000 динара. Трансферна средства се расподељују градским општинама, полазећи од послова које обављају градске општине утврђене Статутом Града Ниша, броја становника и површине општина.

 Чланом 9. ове одлуке је на општи начин утврђена обавеза градских оипштина да планирају и исплаћују плате запослених у складу са законским ограничењима. Уколико би дошло до одступања у планирању и исплати плата запослених у градским општинама у односу на прописана ограничења, био би обустављен трансфер средстава из буџета Града Ниша градским општинама до момента отклањања неправилности, о чему одлучује Градоначелник Града Ниша.

 Овом одлуком обезбеђује се у 2022.години несметано функционисање градских општина у складу са њиховим законским и статутарним надлежностима.

 ГРАДСКА УПРАВА ЗА ФИНАНСИЈЕ Вршилац дужности начелника Градске управе за финансије

 Нина Илић